Editors

**Editors** – anglų roko grupė, 2002 m. susiformavusi Birmingame. Debiutinį albumą „The Back Room“ išleido 2005 m. liepą. 2024 m. duomenimis, grupė yra išleidusi septynis studijinius albumus, iš kurių naujausiasis, „EBM“, išleistas 2022 m. rugsėjį.

## Istorija

2002 m. susikūrusi grupė vadinosi „Pilot“, vėliau – „The Pride“ ir „Snowfield“, o 2004 m. spalį persivadino į „Editors“. Ją sudarė keturi nariai: baritonas Tom Smith (pagrindinis vokalas, ritmo gitara, pianinas), Chris Urbanowicz (pagrindinė gitara, sintezatorius), Russell Leetch (bosinė gitara, pritariamasis vokalas) ir Ed Lay (būgnai, perkusija). 2012 m. balandžio mėn. Ch. Urbanowicz pasitraukė iš grupės dėl muzikinės krypties nesutarimų. Tų pačių metų birželį grupė oficialiai pasirodė kaip penketukas, priėmę du naujus narius – Justin Lockey (pagr. gitara) ir Elliott Williams (sintezatorius, gitara, pritariamasis vokalas).

Debutinį albumą „The Back Room“ išleido 2005 m. ir pasiekė 2–ą britų albumo topo vietą. Jame buvo tokie hitai „Munich“ ir „Blood“, grupė buvo nominuota „Mercury Prize“. 2–asis albumas „An End Has a Start“ buvo išleistas 2007 m. birželį ir pasiekė 1–ą britų albumų topo vietą, o grupė buvo nominuota „Brit Award“ Geriausios britų grupės kategorijoje. Iš šio albumo į britų singlų dešimtuką pateko daina „Smokers Outside the Hospital Doors“.

Kolektyvą lydi išpirkti turų koncertai, dalyvavimas daugybėje muzikos festivalių ir kritikų pripažinimas. Jie lygina jo niūrų indie rock skambesį su tokiomis grupėmis kaip „Echo & the Bunnymen“, „Joy Division“, „Interpol“ ir „U2“, nors patys „Editors“ neigia šių grupių įtaką ir savo įkvėpėjais laiko R.E.M., Radiohead ar David Bowie. 

3-asis grupės albumas „In This Light and on This Evening“, kurį prodiusavo garsus prodiuseris Flood (dirbęs su „Depeche Mode“, „U2“, „The Smashing Pumpkins“ ar „The Killers“) buvo išleistas 2009 m. spalio mėn. ir vėl pasiekė 1–ą britų albumų topo vietą.

2011 m. vokalistas ir gitaristas Tom Smith kartu su buvusiu grupės „Razorlight“ būgnininku Andy Burrows sukūrė grupę „Smith & Burrows“ ir metų pabaigoje išleido albumą „Funny Looking Angels“.

2013 m. birželio 28 d. pasirodė 4–asis studijinis „Editors“ albumas „The Weight of Your Love“, kuris buvo įrašytas Nešvilyje (JAV) su amerikiečių prodiuseriu Jacquire King. Jį reklamuodama grupė surengė ne tik pasaulinį koncertinį turnė (spalio 2 d. koncertavo ir Lietuvoje, menų fabrike „Loftas“), bet ir dalyvavo daugybėje garsių muzikos festivalių – „Optimus Live“, „Ruisrock“, „Heineken Open'er“, „Hurricane“, „Southside“, „Traumzeit“, „T in the Park“, „Taubertal“, „Perfect Day“, „Sziget“, „INmusic“, „Reading/Leeds“, „Lowlands“, „Glastonbury“.

2015 m. spalio 2 d. išleistas 5-asis studijinis albumas „In Dream“. Tai – pirmasis nuo pat pradžių iki galo pačių „Editors“ prodiusuotas darbas. Pirmąkart grupės istorijoje įrašytos ir dainos duetu (su „Slowdive“ vokaliste Rachel Goswell). Taip pat šis albumas žymi bendradarbavimą su iš Irano kilusiu fotografu, filmų ir vaizdo klipų režisieriumi Rahi Rezvani, kuris režisavo nespalvotus vaizdo klipus dainoms „No Harm“, „Marching Orders“, „Life is a Fear“ ir „Ocean of Night“. Spalio mėn. „Editors“ kartu su „Brussels Beer“ išleido alų „Salvation“, kuris pavadintas pagal vieną iš dainų „In Dream“ albume.

## Kiti faktai

2014 m. britų dienraštis „Daily Mirror“ publikavo plačiausią vokalo diapazoną turinčių britų dainininkų sąrašą. Šis buvo sudarytas, remiantis svetainės musicnotes.com archyvu, talpinančiu virš 260 tūkst. muzikinių įrašų. „Editors“ lyderio Tom Smith vokalas, siekiantis 4.75 oktavas, užėmė 1-ą vietą, aplenkdamas tokius dainininkus kaip Elton John, Robert Plant ar Freddie Mercury.  

## Grupės nariai
**Dabartiniai nariai**
* Tom Smith – vokalas, ritminė gitara, pianinas 
* Russell Leetch – bosinė gitara, sintezatorius, pritariamasis vokalas 
* Ed Lay – būgnai, perkusija, pritariamasis vokalas 
* Justin Lockey – solinė gitara 
* Elliott Williams – klavišiniai, sintezatorius, gitara, pritariamasis vokalas 
* Benjamin John Power – klavišiniai, sintezatorius, elektronika 

**Koncertinės grupės nariai**
* Nicholas Willes – gitara, klavišiniai, sintezatorius 

**Buvę nariai**
* Geraint Owen – būgnai 
* Chris Urbanowicz – solinė gitara 

## Diskografija
**Studijiniai albumai**

Image:Editors The Back Room.jpg|***The Back Room ***2005
Image:Editors An End Has a Start.jpg|***An End Has a Start***2007
File:Editors In This Light and on This Evening.jpg|***[[In This Light and on This Evening]]***2009
File:Editors The Weight of Your Love.jpg|***The Weight of Your Love***2013
File:Editors In Dream.jpg|***In Dream***2015
File:Editors violence.jpg|***Violence***2018
File:EBM Editors.jpg|***EBM***2022


## Išnašos

## Nuorodos

* 
* 
* 
*